Р А Й О Н Е Н  С Ъ Д  Р А Д Н Е В О

О Т Ч Е Т Е Н   Д О К Л А Д

за 2011 година

Отчетният доклад за дейността на Районен съд Раднево през 2011г. е изготвен  на база  данните от статистическите отчети на съда, чл.80, ал.1, т.2, б. „а” от ЗСВ, чл. 30, т.13 и 14 от Закона за съдебната власт и е съобразен с указанията на Комисията по правните въпроси към ВСС, относно обхвата и структурата за прилагане на Закона и дейността на съдилищата.

Работата на съда е насочена към защитата на правата и законните интереси на гражданите, юридическите лица и държавата, към справедливо прилагане на законите спрямо всички.
През отчетната 2011 година се работи в обстановка на продължаване на реформата в съдебната система с оглед повишаване професионализма, отчетността и ефективността, съобразно изискванията на Европейския съюз и създадените обществени нагласи. Върху броя и характера на образуваните в съда дела, влияние оказват спецификата на социално- икономическите условия и процеси в съдебния район и страната. За приоритетни задачи в работата на Районен съд Раднево, като структурно звено от съдебната система в страната са определени:
- качествено и срочно решаване на постъпилите и образувани в съда дела;
- качествено и своевременно съдебно- административно обслужване на гражданите;
- законосъобразно и ефективно изразходване на финансовите средства;
- стриктно спазване на изискванията за защита на личните данни и
класифицираната информация;

Част  І
КАДРОВА ОБЕЗПЕЧЕНОСТ И ДЕЙНОСТ НА СЪДЕБНАТА АДМИНИСТРАЦИЯ

Щатното разписание на Районен съд Раднево включва административен ръководител – председател на съда, трима районни съдии, държавен съдебен изпълнител и съдия  по вписванията, както и 16 съдебни служители.
Служителите в администрация са: главен счетоводител, административен секретар, четирима секретар-протоколисти, секретар в съдебно-изпълнителна служба, четирима деловодители  в гражданско и наказателно деловодства, деловодител в СИС, компютърен оператор с деловодни функции, съдебен архивар, призовкар и чистач. Компютърният оператор с деловодни функции е служител в бюрото за съдимост и в регистратурата.
В началото на отчетния период имаше свободна щатна бройка за длъжността „съдебен деловодител” в наказателно деловодство. След получено от ВСС  съгласие  за провеждане на конкурс и със заповед на административния ръководител, на  длъжността „съдебен деловодител” бе назначена кандидатката спечелила първото  място, считано  от 11.04.2011 г.-Доника Борисова Пенкова.
Съотношението съдебни служители към магистрати, ДСИ и съдия по вписванията за Районен съд Раднево е 2,6 - но следва да се имат предвид следните факти:
- от  12.09.2011 г.  до 10.11.2011 г.   съдебен секретар  беше в отпуск по болест;
- от 01.01.2011 г. до 11.04.2011 г. в наказателно деловодство е работил само един служител, което означава, че през половината от отчетния период  са работили 14 служители.

И през 2011 година  беше изготвен план за обучение на магистрати и служители, съобразен с календара за  обучения на НИП. Районните съдии участваха  в присъствени и в дистанционни обучения на различни теми: процесуални нарушения в наказателното производство,  имуществени отношения между съпрузите по СК, съдебно сътрудничество по  граждански дела в ЕС, противодействие на организираната престъпност и корупцията, съдебен контрол по принудителното изпълнение по ГПК и др., както и в работни срещи за обсъждане на съдебна практика. Служителите  обогатиха знанията си в обучения  относно преодоляване на стреса и управлението на времето, относно защитата на класифицирана информация и  съдебно-административното обслужване на граждани.
През м. февруари – съдиите Стоянова,Петрова и Вълчанова участваха в семинар на тема „Заповедно производство”,който се проведе в Окръжен съд Стара Загора.
През м.март- съдия Христина Вълчанова участва в семинар на тема
„Проблеми произтичащи от замяната на наказанието пробация с лишаване от свобода по чл.43а,т.2 от НК.
През м.април – съдиите Стоянова и Петрова участваха в семинар на тема „ГПК –Доклад по делото „,който се проведе в Окръжен съд Стара Загора.
През м.май – съдия Христина Вълчанова участва в семинар на тема„Съществени нарушения на процесуалните правила от категорията на отстранимите,допуснати на досъдебно производство, водещи до прекратяване на съдебното производство и връщане делото на прокурора”, който се проведе в Окръжен съд Стара Загора.
През м. октомври – съдия Феня Стоянова участва в семинар на тема„Обезпечително производство-актуални проблеми и съдебна практика” който се проведе в Окръжен съд Стара Загора.
Приветстваме като изключително полезна и ценна установената вече практика за провеждане на семинарни занятия всяки последен петък на месеца,която допринася не само за повишаване на квалификацията на съдиите,но и за уеднаквяване на практиката в района на Окръжен съд Стара Загора.

На основание решение на ВСС по Протокол №16/23.04.2003 г. за изпълнение на служебните задължения на магистрати и служители през почивни и празнични дни, ежемесечно административният секретар изготвя график за дежурства  за  разглеждане на бързи производства по НПК и ГПК, който се одобрява от административния ръководител.Дежурят преимуществено двамата съдии,които са от град Раднево- Вълчанова и Драганов,с оглед да не се натоварват колегите ,които пътуват.
Разпределението на делата се извършва на случаен принцип чрез програмата ”Law Choicе”, предоставена от ВСС, от служител определен от административния ръководител- главният счетоводител. Към всяко новообразувано дело се прилага протокол  от разпределението.
През изминалата 2011 година в Районен съд Раднево не са постъпили жалби и оплаквания от граждани  срещу съдии и съдебни служители, както и сигнали по повод наличие на корупционни действия от страна на магистрати и съдебни служители.      
       Съгласно чл.208 и сл. от Глава 22 на ПСАРОВАС/ДВ бр.9 от 29.01.2008 год./ беше извършена атестация на съдебните служители от постоянно действаща комисия, която отчете много добри резултати в работата на почти всички служители.
      В изпълнение на чл. 64 от ЗСВ на интернет страницата на Районен съд Раднево се публикуват съдебните актове по свършените дела, както и влезлите в законна сила съдебни актове при спазване на Закона за защита на личните данни и Закона за защита на класифицираната информация. Освен това се публикуват обяви за конкурси за свободни длъжности, информация за структурата на съда, необходими документи, банкови сметки, нужни телефони за връзка с определена служба и други.
Изминалата 2011 година приключихме при реализирани приходи  136 053 лева, в т.ч. от съдебни такси  125 046 лева, приходи от глоби  3 800 лева, приходи от предадени вторични суровини /унищожени дела и бракувани активи/  61 лева,  приходи от конфискувани суми  6 796  лева  и  от начислени лихви 200 лева.  Разходите по отчета за касово изпълнение на бюджета са  533 980 лева. Изпълнението на приходите на бюджета е 129% спрямо планираните 105 380 лева.Утвърдената ни бюджетна сметка от ВСС  беше крайно недостатъчна ,както за издръжката на съда(за материали ни бе отпусната само сумата от 1900 лева) така и за останалите разходи.за вещи лица – не беше  предвидена никаква сума, а за елекроенергия-беше недостатъчна. Бюджетната сметка е променяна 14 пъти от ВСС най-вече по наши предложения и главно за изплащане на възнаграждение на експерти,закупуване на ксерокс,както и програмен продукт-модул за граждански договори.Наложителна беше  вътрешната трансформация на суми за ефективното изразходване на сумите по параграфи.

ЧАСТ ІІ

ДВИЖЕНИЕ НА ДЕЛАТА
През 2011 година са постъпили общо 1 235 бр. дела, от които 352 бр. наказателни и  883 бр. граждански дела. За сравнение, през 2010 година са постъпили общо 1 266 бр. дела, от които 371 бр. наказателни и  895 бр. граждански дела, а  през 2009 година са постъпили общо 901 бр., от тях 500 бр. граждански  и 401 бр. наказателни дела. Забелязва се леко понижение на постъпленията в сравнение с 2010 г.  или 97,6 % от постъпленията за 2010г са постъпили през 2011г..; в сравнение с 2009 г.  постъпленията са се увеличили  с   334 бр. дела или  37%  повече през 2011 г.
През 2011 година са стояли общо за разглеждане 1344 бр. дела, ведно с останалите 109 бр. висящи дела към началото на отчетния период. През 2010 г. делата за разглеждане са били общо  1371 броя  (371 бр. наказателни и  895 бр. граждански дела), в т.ч. 105 бр. висящи дела към началото на отчетния период; през 2009 год. са стояли за разглеждане общо  1009 бр. дела (442 бр. наказателни и 567 бр. граждански дела, както и 108 бр. висящи дела)т.е. забелязва се леко понижение на броя на делата стоящи за разглеждане.
От  общо 1344 бр. дела за разглеждане, през годината са свършени 1236 дела, от които 1150 бр. или  93 %   са свършени в тримесечния срок.  От общо 1371 бр. дела за разглеждане  през 2010 г.  са свършени  1262 бр. дела, от които 1202 бр. дела в тримесечния срок,т.е. 95% са  били в  тримесечния срок   през 2009 г. са били свършени  912 бр. дела, от които 834 бр. или 91% са свършени в тримесечния срок.Забелязва се намаляване  с 2 % на броя дела- свършени в тримесечния срок – но това се обяснява с отсъствието на съдия Драганов за приблизително пет месеца,както и с  отсъствието на останалите съдии всеки един за приблизително два месеца,за ползване на платения годишен отпуск,по повод промените в КТ.
 При  общо 1344 дела за разглеждане през 2011 г. натовареността на съдиите е  била 28,0. Натовареността   относно  свършените дела – 1236 бр.   е била  25,75,  а действителната натовареност на районните съдии при отработени 46 човекомесеци спрямо свършените дела е 26,87.

ДВИЖЕНИЕТО НА ГРАЖДАНСКИТЕ ДЕЛА

1.Брой на постъпилите граждански дела през отчетния период. Средномесечно постъпление на един съдия на база 12 месеца. Останали несвършени граждански дела през отчетния период. Сравнителен анализ.

А. Брой на постъпилите граждански дела  (видове).
През изминалата 2011 година  са постъпили 883 бр. граждански дела, от които 652 бр.  частни граждански дела.  По видове постъпленията са както следва:
Искове по СК -  50 бр. От тях  искове за развод и развод по взаимно съгласие 31 бр.,  за издръжка и изменение на издръжка са били 9 бр.  Ведно с останалите висящи в началото на периода 15 бр. дела, през годината са стояли за разглеждане общо 65 бр. дела по СК. 
През 2010г. постъпленията по СК са били  56 бр. От тях  искове за развод и развод по взаимно съгласие - 46 бр., издръжка и изменение на издръжка са били 10 бр. Ведно с останалите висящи в началото на периода 7 бр. дела, през годината са стояли за разглеждане общо 63 бр. дела по СК.
През 2009 г. постъпилите искове по СК  са били 73 бр. дела (в т.ч. бракоразводни 51 бр. дела,  издръжки и изменение на издръжки – 22 бр.), ведно с останалите висящи в началото на отчетния период - 18 бр. дела, през годината са били разгледани общо 91 бр. дела.
През последните три години се наблюдава намаляване  броя на делата за развод и издръжка.

Искове по КТ (за обезщетение по чл.200 от КТ и за отмяна на уволнение): през 2011 г.  са постъпили  26 бр. дела, по чл.200 от КТ – 9 бр. и за отмяна на уволнение – 17 бр. дела; ведно с останалите висящи – 10 бр. дела, за разглеждане са стояли  36 бр. дела по КТ.
През 2010 г. са постъпили  21 бр. дела по КТ (за обезщетение по чл.200 от КТ и за отмяна на уволнение):    по чл.200 от КТ – 5 бр. и за отмяна на уволнение – 16 бр. дела;  ведно с останалите висящи – 8 бр. дела, за разглеждане са стояли 29 бр. дела по КТ.
През 2009 година  са постъпили 18 иска по КТ, от които  по чл.200 от КТ – 11 бр. и за отмяна на уволнение – 7 бр., ведно с останалите висящи  от предходния период– 10 бр. дела, за разглеждане са стояли 28 бр. дела по КТ.
Наблюдава се леко увеличаване  на броя на делата за отмяна  на уволнение и за обезщетение по чл.200 от КТ  през последните три години.

Делби:  през  изминалата 2011 година са постъпили 3 бр. дела, останали висящи  в началото на периода – 11 бр. дела, т.е. общо за разглеждане са били 14 бр. дела за делба.
За сравнение  през 2010 година са постъпили 12 бр. дела, останали висящи  в началото на периода – 10 бр. дела, т.е. общо за разглеждане са били 22 бр. дела за делба.
През 2009 година са постъпили 5 бр. делби и с висящите в началото на разглеждания период – 18 бр., общо е имало за разглеждане 23 бр. дела.
Анализът на този вид дела за последните три години показва намаляване на техния брой. 

Облигационни искове: през  отчетния период са постъпили 5 бр. облигационни иска(в т. ч. дела от и срещу търговци), ведно с  1 бр. висящо  дело,  за разглеждане  е имало  6 бр. дела;  през 2010г. са постъпили 6 бр. облигационни иска, в т. ч. дела от и срещу търговци, ведно с 11 бр. висящи, е имало за разглеждане  17 бр. дела, а  през 2009 година за разглеждане са стояли общо  20 бр. дела – от тях 1 дело е било висящо в началото на периода;  
В сравнение с 2010 г. и 2009 г. броят на този  вид дела  значително е намалял,но това се обяснява с промените както в гражданскопроцесуалния кодекс,така и с настъпилата криза в икономическия сектор.

Други  постъпления:   по Закона за домашно насилие – 3 бр. дела;  по Закона за закрила на детето - 56 бр. дела, в т.ч.  38 бр. по чл. 26 от Закона за закрила на детето и  18  бр. дела по чл. 30 от Закона за закрила на детето;  други  постъпления - общо 192 бр. дела;  останали висящи в началото на периода – 37 бр. дела или общо за разглеждане 229 бр.  други  дела.
През 2010 г.  по Закона за домашно насилие  е постъпило 1 дело;  по Закона за закрила на детето е имало 42 бр. дела -  по чл. 26 от Закона за закрила на детето и  6  бр. дела по чл.30 от Закона за закрила на детето;  други искове   -  139 бр. дела;  постъпили са общо 188 бр. дела;  останали висящи в началото на периода – 37 бр. дела или общо за разглеждане 225 бр. дела.
През 2009 година:  постъпили са общо 97 бр. дела,  останали висящи в началото на периода – 19 бр. дела или общо за разглеждане 116 бр. дела, от които  3 бр. дела по Закона срещу домашното насилие; 23 бр. дела по чл. 26 от Закона за закрила на детето  и  3 бр. дела по чл.30 от Закона за закрила на детето.
Относително стабилен е ръстът на другите постъпления за последните две години,докато в сравнение с 2009г. бележи леко покачване.

Частни граждански дела: постъпили  общо  652 бр. дела (в т.ч.  607 бр.  дела по чл.410 и чл.417 от ГПК;  4 бр. обезпечителни заповеди; 1  съдебна поръчка; 1 дело за  приемане на наследство;  28 бр. дела за теглене и закриване на детски влог;   11 бр. дела за отказ от наследство).
През 2010г. постъпилите частни граждански дела са както следва: общо постъпили 661 бр. (в т.ч. 612 бр.  дела по чл.410 и чл.417 от ГПК;  7 бр. обезпечителни заповеди;   29 бр. дела за теглене и закриване на детски влог,  13 бр. дела за отказ от наследство).
През 2009 година са постъпили общо 315 бр. частни граждански  дела, от които 287 бр. по чл.410 и 417 по ГПК и 29 други частни граждански дела.
Броят на  постъпилите частни граждански дела през последните две години се запазва висок, предвид условията на икономическата криза, както и  опростяването на заповедното производство. Тези дела са голямата част от гражданските постъпления. Следва да се отбележи факта, че през отчетния период  съдебни книжа  се изпращаха и по електронен път на основание чл. 42, ал. 4 от ГПК, но все още това се отнася за ограничен кръг лица.

През 2011 г. от общо  883 бр. постъпили граждански дела,   по общия ред са  били 231 бр. - искове по СК, трудови спорове, делби, вещни и  облигационни  искове и  др.,  и 652 бр. частни граждански дела. През отчетния период са свършени общо 878 бр. дела, от които 227 бр. по общия ред и 651 бр. частни граждански дела. Гражданските дела по общия ред, които са приключили в тримесечния срок са  182 бр. или 80 %  от делата образувани по общия ред са свършени в срок до три месеца.  Свършените  в тримесечния срок частни граждански дела  са 651 бр. или  99,8% от тях (едно е останало висящо).

Средното месечно постъпление на  всеки един съдия (от общо 4-ма съдии), при  новопостъпили 883 бр. граждански дела  е  18,4 дела; средното месечно постъпление през 2010 г. е било  18,6 дела;   през 2009 г. е било 10,4 дела.
През 2011 година са стояли за разглеждане  всичко 957 бр. граждански дела /постъпили 883 бр. дела и 74 бр. висящи от предходния период/. Средно месечно  всеки съдия е имал за разглеждане   19,9 дела;   през 2010 г.  всеки съдия е имал за разглеждане 20,2 бр. дела;   през 2009 г. – 11,8 дела.
От общо 957 бр. граждански дела за разглеждане през 2011 г. са били  свършени   878 бр. дела, от тях  833  бр.  са свършени в тримесечния срок, или  94,87%  от делата. Средно месечно  всеки съдия е свършил 18,3 дела;   през 2010 г.  всеки съдия е  свършил 18,7 дела;   през 2009 г. – 10,4 дела.

Със съдебен акт по същество са приключили общо 811 бр. дела,  от които 176 дела по общия ред и 635 частни граждански дела.  Прекратени са били 67 бр. дела, от които 16 бр. частни  граждански и 51 бр. дела по общия ред. Спрямо общия  брой  свършени дела за 2011 г. – 878 бр., делата приключили със съдебен акт по същество (811 бр.) са 92,4 %.
В края на отчетния период висящи са останали общо 79 бр. граждански дела, от  които:   11 дела по СК;  6 бр.  делби;  4 бр. дела от и срещу търговци;  13 бр. дела по КТ;  други  граждански дела – 44 бр. и  едно  частно гражданско дело (обезпечение на доказателства).
През 2010 г. в края на периода висящите дела са били 74 бр.  От тях:   15 дела по СК,   делби – 11 бр., дела от и срещу търговци – 1 бр., по КТ – 10 бр.  и  други  граждански дела – 37 броя.  През 2009 г. в края на периода висящи са били 69 бр.  От тях:   7 дела по СК,   делби – 9 бр.,  по КТ – 6 бр., облигационни искове – 11 бр., вещни искове - 1  и  други  граждански дела – 35 броя.
Статистическите данни за времетраенето на размяната на книжата сочат, че по 112 граждански дела от общо 223, размяната на книжата е приключила в рамките на 1 месец, по 62 дела - за 2 месеца, по 17 дела в рамките на 3 месеца и по 14 дела - над 3 месеца.
През 2010 г. в съда са стояли за разглеждане общо 971 бр. граждански дела /895 бр. новопостъпили и 76 бр. висящи  от предходния период/. По общия ред са постъпили 234 бр. дела /в т.ч. искове по СК, трудови спорове, делби, вещни и  облигационни  искове и  др./  и 661 бр. частни граждански дела. През 2010 са свършени общо 897 бр. дела, от които 232 по общия ред и 665 частни граждански дела – или 74 % и 25,80 по общия ред.  Всички частни граждански дела са свършени в срок до три месеца или 100 % от частните граждански дела са свършили  в тримесечния срок.;
Със съдебен акт по същество са приключили общо 835 бр. дела,  от които 188 дела по общия ред и 647 частни граждански дела.  Прекратени са били 62 бр. дела, от които 18 бр. частни  граждански и 44 бр. дела по общия ред. От общо свършените през годината 897 бр. дела,  856 бр. дела са приключили в тримесечен срок  или 95,43 %;    41 бр. дела са приключили в срок над три месеца 4,57 %; свършените граждански дела по общия ред  са били 232 бр.,   като от тях 191 дела са приключили в срок до три месеца или 82,33% .
В края на 2010 г. висящи са останали общо 74 бр. граждански дела. От тях:   15 дела по СК са останали несвършени,   делби – 11 бр., дела от и срещу търговци – 1 бр., по КТ – 10 бр.  и  други  граждански дела – 37 бр. 
През 2010 година  са постъпили 895 бр. граждански дела, от които 661 бр.  частни граждански дела.  По видове постъпленията са както следва:
Искове по СК, в т.ч. и искове за издръжка:  постъпили са 56 бр. дела. От тях  искове за развод и развод по взаимно съгласие   43 бр., а тези за издръжка и изменение на издръжка са били 10 бр. Ведно с останалите висящи в началото на периода 7 бр. дела, през годината са стояли за разглеждане общо 63 бр. дела по СК. През 2009 г. постъпилите искове по СК  са били 73 бр. дела (в т.ч. бракоразводни 51 бр. дела,  издръжки и изменение на издръжки – 22 бр.), ведно с останалите висящи в началото на отчетния период - 18 бр. дела, през годината са разгледани общо 91 бр. дела.

  Част  ІІІ

ДВИЖЕНИЕ НА НАКАЗАТЕЛНИТЕ ПОСТЪПЛЕНИЯ

1. Структура на наказателната престъпност. Видове и брой НОХ дела по глави от НК. Осъдена престъпност. Постановени осъдителни присъди през отчетния период. Осъдени лица. Влезли в сила присъди през отчетната година.
През  2011 г. наказателните постъпления са били общо 352 бр., ведно с висящите от предходния период 35 бр., за разглеждане  са стояли  387 бр. дела.
През 2010 година са постъпили 371 бр. наказателни дела, за разглеждане е имало 400 бр. дела, в т.ч. висящите от предходния период - 29 бр. дела. През 2009 г. са постъпили 401 бр. дела, останали висящи в началото на периода – 41 бр. дела, общо за разглеждане са били 442 бр. дела. 
Анализът показва леко намаляване броя на постъпленията през отчетния период в сравнение с  2010 г. и 2009 г.Тъй като делата от общ характер са повече от предходните години общото намаление на наказателните постъпления  се обяснява с намаления брой на частните наказателни дела-тези за прекратяване на задължителното лечение на болни в Психиатричната болница в град Раднево.Съобразявайки европейските изисквания за законосъобразно настаняване на задължителното лечение, настаняванията и прекратяванията драстично намаляха поради което и намаля общия брой на образуваните в съда наказтелни дела.

А. Видове и брой НОХ дела по глави от НК. Осъдена престъпност.

  През 2011 г. са постъпили 164 бр. дела от общ характер, ведно с останалите висящи от предходния период – 16 бр.,  за разглеждане  са стояли 180 бр. НОХ дела. Свършени са били 165 бр. НОХ дела, от които в тримесечния срок  са свършени  142 бр.  или  86 %. В края на годината  са останали  висящи  15 бр. НОХ дела.
През 2010 г. са били образувани 159 бр. наказателни дела от общ характер, ведно с останалите  15 бр. висящи  дела от предходния период, за разглеждане са стояли  общо 174 бр. НОХ дела, от тях са свършени общо 158 броя,  в тримесечния срок са свършили 153 бр. дела  или   96,8 % ;  16 бр. НОХ дела са останали висящи в края на 2010 година.
През 2009 година  са постъпили 151 бр. НОХ дела, с висящите от предходния период 20 бр., са стояли  за разглеждане общо 171 бр. НОХ дела; свършени са били 156 бр. НОХ дела, от тях в тримесечния срок са свършили  137 бр. дела   или   87,8 % ;   останали висящи в края на 2009 г.  15 бр. НОХ дела.
За сравнение  броят на постъпленията по НОХ дела през отчетния период спрямо  2010 г. (159 бр.) и  спрямо 2009 г. (151 бр.)    е леко увеличен.

Движението на НОХ делата по глави от НК са както следва:
Гл.ІІ от НК „Престъпления против личността”: постъпили са 11 бр. наказателни дела от общ характер, за разглеждане  е имало 13 бр., от които 2 бр. висящи от предходния период.  От свършените  11 бр. дела,   10 дела са свършени в тримесечния срок  и 2 бр. дела са останали висящи. По тази глава от НК са били съдени  13 лица, от тях 9 са осъдени и 2 лица са оправдани.

Гл. ІV от НК  „Престъпления против брака, семейството и младежта”: постъпили  са 11 бр. НОХ дела, от предходния период няма  висящи  дела; свършени са  10 бр. дела  и едно е останало висящо в края на 2011 г.;  в тримесечния срок са  свършени 10 бр. дела. По тези дела са съдени общо 11 лица, от които 9 са осъдени;

Гл.V от НК „Престъпления против собствеността”: постъпили са  84 бр. дела, останали висящи от 2010 г. са  10 бр. дела, общо за разглеждане са стояли 94 бр. дела. През годината са свършени 85 бр. дела, от които 67 бр. са свършени в тримесечния срок. Останали несвършени в края на отчетния период са били 9 бр. дела. По тази глава от НК са били съдени  172 лица, от които  154 лица са осъдени и  2 лица са оправдани.

Гл.VІ от НК „Престъпления против стопанството”: постъпили са 21 бр. дела, 1 дело е останало висящо в началото на периода, т.е. за разглеждане  са били 22 бр. НОХ дела; от тях 19 бр. са свършени през отчетния период в тримесечния срок, останало са  висящи 3 бр. дела; по този вид дела  са съдени 19 лица  и всички те са били осъдени.

Гл. ІХ от НК „Документни престъпления”: постъпили  са 2 бр. дела, общо свършени 2 бр. НОХ дела и те са в тримесечния срок; по тази глава са  съдени  и осъдени  2 лица. 

Гл.Х от НК  „Престъпления против реда и  общественото спокойствие”:  постъпили са 2 бр. дела и са били свършени  в тримесечния срок;  съдени са били 2 лица  и едно от тях е било осъдено.

Гл.ХІ от НК  „Общоопасни престъпления”: в началото на периода са останали несвършени 3 бр. дела, постъпили са 33 бр., т.е. общо за  разглеждане 36 бр. дела; свършените дела са  36 бр., от които 32 бр. са  свършени в тримесечния срок; по тази глава от НК са  съдени  38 лица, от които 33 са били осъдени.

По Гл.ІІІ от НК, Гл.VІІ от НК, Гл.VІІІ от НК, Гл.ХІІ, Гл.ХІІІ и Гл.ХІV от НК няма образувани дела през отчетния период.
От постъпилите НОХ дела най - голям е броят на делата за престъпления против собствеността – 84, следвани от общоопасни престъпления  – 33 броя, следвани от престъпления против стопанството – 21 броя, престъпления против брака, семейството и младежта – 11  броя, престъпления против личността – 11 броя, престъпления против реда и общественото спокойствие – 2 броя, документни престъпления – 2 броя.
     От общия  брой НОХ дела, 68 броя са внесени със споразумение по смисъла на чл. 381 от НПК или 44,7 % от внесените НОХД. През отчетния период са постъпили 14 броя бързи производства по чл. 356 от НПК  или 9,2 % от внесените НОХД.
През отчетния период  при делата от общ характер с присъда са приключили 76 бр. дела или  46 % от свършените 165 НОХ дела и  68 бр. дела са приключили със споразумение. От 21 бр. прекратени  НОХ дела,  13 бр. са върнати на прокуратурата за доразследване или  7,92 %  от постъпилите 164 НОХ дела. От делата приключили с присъда, едно  е  приключило с оправдателна присъда.  
През 2011 г. по НОХ дела са  били съдени  257 лица, от които четири лица  са били  оправдани и  227 лица  са  били осъдени, в т.ч. 34 непълнолетни лица.
Влезлите в сила присъди през 2011 г. са  71 броя.
Наложените наказания по видове са както следва:
Лишаване от свобода до 3 г.  –  170 лица;
Условно осъдени – 102 лица;
Лишаване от свобода над 3 г. до 15 г.  –  5 лица;
Глоба  –  12 лица;
Пробация  –  26 лица;
През 2011 г.,  както и през 2010 г. и през 2009 г.,  най-често налаганото наказание  е лишаване от свобода до 3 г.  

Другите наказателни постъпления  през отчетния период са както следва:   НЧХ дела – 5 бр.; ЧН дела  – 114 бр.; АН дела  - 57 бр. и  12 бр. дела по  чл. 78А от НК. 

През 2011 г. е било образувано едно дело – НОХ, от обществен интерес по чл.159а  ал..2 т.6 от НК и чл.155 ал.3 от НК;  съдът се е произнесъл с присъда на 18.11.2011 г.; присъдата е обжалвана на 05.12.2011 г.; по делото е било съдено едно лице.

През 2011 г. от общо 387 наказателни дела за разглеждане, свършени са били 358 бр. дела, от тях 165 бр. НОХД, 1 бр. НЧХД, 77 бр. АНД / в т.ч. по чл.78-а от НК / и 115 бр. ЧН дела.
През 2010г. от общо 400 наказателни дела за разглеждане, свършени са били 365 бр. дела, от тях 158 бр. НОХД, 6 бр. НЧХД, 72 бр. АНД / в т.ч. по чл.78-а от НК / и 129 бр. ЧН дела.
През 2009г. от общо 442 наказателни дела за разглеждане, свършени са били 414 бр. дела, от тях 156 бр. НОХД, 14 бр. НЧХД, 85 бр. АНД / в т.ч. по чл.78-а от НК / и 159 бр. ЧНД.
При общ брой  387 бр. наказателни дела  за разглеждане, средно месечно  всеки съдия е имал за разглеждане  8,06 бр. дела;   през 2010 г.  средно месечно всеки съдия е имал за разглеждане 8,3 бр. дела;   през 2009 г. –  9,2 бр.  дела.  
При постъпили 352 бр. наказателни дела, средно месечно постъпление на всеки съдия е било 7,33 бр. дела.
От свършените през отчетния период 358 бр.  наказателни дела   в тримесечния срок са били свършени   317 бр. дела или  88,5%  от делата. Средно месечно  всеки съдия е свършил 7,46 дела.   
Тук следва да се отбележи факта, че през изминалата година един от районните съдии е бил в продължителен  отпуск, в т.ч. и неплатен служебен отпуск, административният ръководител също е бил в продължителен платен годишен отпуск, поради измененията в Кодекса на труда, касаещи ползването на платен годишен отпуск - чл.173, чл.176 КТ (ДВ бр.18 от 2011 г., в сила от 01.03.2011 г.), което неминуемо се отразява върху разпределението и разглеждането на делата.

Бюрото за съдимост в Районен съд Раднево се ръководи и контролира от административния ръководител, съгласно чл.51 от Наредба №8/26.02.2008 година на Министерство на правосъдието. Всяко шестмесечие  комисия, определена със заповед на административния ръководител извършва проверка  на  работата на бюрото за съдимост. 
През 2011 година са издадени 1646 свидетелства за съдимост и 805 справки за съдимост, като всички свидетелства са издавани в деня на поискване, независимо от месторождението на лицата.  За 2010 година са били издадени съответно 1761 свидетелства и 872 справки за съдимост.

ОБЖАЛВАНИ /ПРОТЕСТИРАНИ/ ПРЕЗ 2010г. РЕШЕНИЯ И ПРИСЪДИ ПО  НАКАЗАТЕЛНИ И ГРАЖДАНСКИ ДЕЛА. РЕЗУЛТАТИ.

През изминалата 2011 година са обжалвани 53 съдебни акта по граждански дела, в т.ч:
РЕШЕНИЯ по 33 граждански дела. По 13 от тях се е произнесъл въззивния съд: 4  изцяло отменени; 5  потвърдени и 3 частично отменени  и 1 изцяло отменено /по обективни причини/.
ОПРЕДЕЛЕНИЯ по 20 граждански дела. По 16 от тях се е произнесъл въззивния съд: 8  изцяло отменени; 4 потвърдени;  2 частично отменени и 2  обезсилени.
През отчетния период са се върнали обжалвани през 2010 г. РЕШЕНИЯ по 16 дела, като въззивния съд  е потвърдил  7 от тях; 6 решения са изцяло отменени; 2 решения са частично отменени и едно е отменено частично по обективни причини (представяне на нови доказателства),  през 2008г. е било обжалвано 1 решение и то е изцяло отменено;  обжалвани през 2009г. – 3 решения, от тях  едно е потвърдено; 2 решения са частично отменени.
Общият процент на потвърдените  решение от всички върнати обжалвани гражданки дела е 39%- което е изключително нисък резултат.
Наред с това през 2011 г. са се върнали обжалвани през 2010 г. ОПРЕДЕЛЕНИЯ  по 7 дела, като въззивния съд е потвърдил  5 от тях и  2  са били изцяло отменени.
Обжалваните  актове по граждански дела през  2010 г.са били   36  бр. и    през  2009 г. -  42 акта.
Отново се забелязва недобро качество на разглежданите граждански дела,като това е един от най-слабите показатели на територията на Окръжен съд Стара Загора.Съдиите,разглеждащи граждански дела следва да вземат предвид отчетените резултати и да насочат вниманието си към подобряване качеството на разглежданите дела.  

Обжалвани присъди  и решения по наказателни дела:

През 2011 г. са обжалвани/протестирани  60 съдебни акта по същество  –  по 7 НОХ дела, по  40  АН дела,  по 12  ЧН дела  и  по  1  НЧХ дело.
 При обжалваните  актове по НОХ дела – по 4 от делата се е поизнесъл въззивният съд: 3 присъди са потвърдени и 1 е отменена, по 3 от делата няма резултат, т.е. 75 % от  присъдите са  потвърдени;
От 40 обжалвани акта по АН дела: 24 решения са потвърдени, 1 е отменено и върнато за ново разглеждане, а 11 са отменени /изцяло или частично/; по 4 от делата няма резултат;  или 60 % потвърдени акта по този вид дела; 
От 12 ЧН дела – 4 са потвърдени, 1 отменено за ново разглеждане  и 3 отменени изцяло; по 4  от делата няма резултат; 
НЧХ дела – 1 обжалвано и няма резултат.

Актове по същество, които са обжалвани през 2010г.и са върнати през 2011 г.:
НОХ дела -  2 бр. / 1 отменено и 1 изменено/;
АН дела  - 5 бр. / 2 потвърдени, 3 отменени/; 
ЧН дела – 1 бр.  потвърдено; 
Общият процент на потвърдените при всички наказателните дела  е около 60%.
Обжалвани определения и разпореждания общо 16 бр. – 4  от тях са потвърдени, 6 са  отменени за ново разглеждане.
През 2010г. са обжалвани присъди и решения по  37 наказателни дела - по 7 НОХД, 19 АНД, 10 ЧНД и 1 НЧХД.  От общо обжалваните /протестираните   7  НОХД  въззивният / касационен  съд се е произнесъл по 4 от тях, като 3 присъди са потвърдени, 1 присъда е отменена,   по 3 от делата няма резултат,  т.е.   75% от  присъдите  са потвърдени. Наред с това през 2010г. са се върнали  6 от обжалваните през 2009г. НОХД  /2 потвърдени, 2 отменени и 2 изменени/; 1 АНД  потвърдено; 5 ЧНД, от които  4 потвърдени и 1 отменено и 1 НЧХД  потвърдено.
През 2009 г. са  обжалвани / протестирани/  съдебни актове по 56 дела: присъди и решения по 13 НОХ дела, по 7 НЧХ, по 19 НАХД, 17 ЧНД. От общо обжалваните /протестирани/ 13 НОХ дела въззивният /касационен / съд се е произнесъл по 8 от тях, като 7 от присъдите са потвърдени и една присъда е изменена/,  5 от делата са без резултат;  присъдите по 7 НЧХ дела: две от присъдите са потвърдени, 3 са  отменени изцяло, 1 е изменена  и   1 без резултат;  обжалвани 19 АНД / вкл. 78а НК/ -  по 18 от делата въззивният /касационен/ съд се е произнесъл:  14 от  решенията са били потвърдени, 3 от решенията са отменени изцяло, 1 от решенията е изменено и  едно от делата  е без резултат; по обжалваните  17 ЧН дела: 8 от решенията са потвърдени, 2 от решенията са отменени, 1 от решенията е изменено и  6 от делата са без  резултат;  върнати са 6 от обжалваните през 2008г. НОХД /5 потвърдени и 1 отменено/; 5 АН дела /1 потвърдено и 4 отменени/; 1 ЧН дело / потвърдено/ и 1 НЧХ дело /потвърдено/.
Качеството на разглежданите  наказателни дела е значително по-високо от това на гражданските дела,но има още какво да се желае.Следва да се отбележи като положителен и факта ,че е изключително малък броя на обжалваните наказателни дела,което е доказателство за професионалното и задълбочено разглеждане на делата от съдиите Вълчанова и Драганов. 

Част  ІV

ИЗВОДИ ЗА НАТОВАРЕНОСТТА В СЪДЕБНИЯ РАЙОН ПО ГРАЖДАНСКИ И НАКАЗАТЕЛНИ ДЕЛА ПРЕЗ ИЗМИНАЛАТА 2011г. ОЦЕНКА ЗА ДЕЙНОСТТА НА СЪДИИТЕ, УЧАСТВАЛИ В РАЗГЛЕЖДАНЕТО НА ГРАЖДАНСКИ И НАКАЗАТЕЛНИ ДЕЛА В СЪОТВЕТСТВИЕ С ПОКАЗАТЕЛИТЕ НАТОВАРЕНОСТ И КАЧЕСТВО.

ГРАЖДАНСКИ  ДЕЛА 

През изтеклата  2011 г., съдия Вълчанова, административен ръководител,  е имала за разглеждане 317 граждански дела  /от тях 315 са новопостъпили и две са  останали  от предходния период ,от които 303 са частни граждански и 14 по общия ред/.  От  общия брой дела за разглеждане съдия Вълчанова е свършила 315 бр. дела,  които  са били свършени в тримесечния срок  или   99,3%;   едно  от делата е приключило в срок над 3 месеца;  2  дела са останали висящи в края на отчетния период. 
Обжалвани определения и разпореждания през 2011г.:  
7 разпореждания по частни гр. дела /заповедно производство/: 1  потвърдено; 
2  обезсилени поради оттегляне на заявлението пред въззивна инстанция; 
1  отменено частично;  по 3  частни гр.дела  няма резултат.                                                                                                      

Обжалвано 1 определение по гражданско дело по общия ред, което е без резултат.

От обжалваните през 2008г. съдебни актове по същество / решения/ и върнати през 2011г. – 1  отменено изцяло  по обективни причини.
От обжалваните през 2010г. съдебни актове по същество /решения/ и върнати през 2011г. – 1  отменено частично.
 
През  2011 г. съдия Драганов е разгледал 254 частни граждански дела, от които 253 са свършили  в тримесечния срок, т. е. 99,6%;  едно ЧГ дело е останало висящо в края на отчетния период.
През 2011г. е било обжалвано едно частно гражданско дело, по което въззивния съд се е произнесъл  и то е изцяло отменено.

Съдия Петрова е имала за разглеждане 176 граждански дела /от тях 143 са новопостъпили и 33 останали от предходния период/.  От  делата за разглеждане  съдия Петрова е приключила 145 дела  или 82,4 % ;   в тримесечния срок са били  свършени 127 бр. или  87,6%;   31 бр.  дела са останали висящи в края на отчетния период.
Съдебни актове /решения / по същество  обжалвани през 2011г. – 14 бр. дела; по-горната инстанция се произнесла  по 5 бр. дела, от  които: 2 бр. потвърдени, 2 отменени изцяло и  1 частично отменено.
От обжалваните през 2010г. съдебни актове по същество /решения/ и върнати през 2011г. по-горната инстация се е произнесла по  9 бр. дела, от които: 4 акта са потвърдени, 5 акта са отменени изцяло.
От обжалваните през 2009г. съдебни актове по същество /решения/ и върнати през 2011г. произнасяне по  3 бр. дела, от които: 1 акт е потвърден и 2 са частично отменени.
Обжалвани определения през 2011г.  по  3 граждански дела по общия ред, от които: 1 е  потвърдено и  2 са  отменени изцяло.
Обжалвано  гражданско дело по общия ред, с резултат – потвърден съдебен акт.   От обжалваните през 2010г. определения  и върнати през 2011г. по едно  дела и е  потвърдено.

Съдия Стоянова е имала за разглеждане  210 бр. граждански дела /от тях 171 бр. са новопостъпили и 39 бр. останали от предходния период/. От общия брой дела за разглеждане  съдия Стоянова е приключила 165 бр. дела или 78,6%;  в тримесечния срок  са били  свършени 138 бр. или  83,6% ;   45 бр. дела са останали висящи в края на отчетния период.Видно от всички изнесени до тук факти- съдия Стоянова има най-малко приключени  в тримесечния срок дела. Тя е и единствения съдия със забавени актове по същество ,които са подробно описани  в протокол от извършена  проверка от 20.01.2012г. на административния ръководител.
От  общо свършените граждански 77 бр. дела  с постановени решения в периода 01.01.2011г. – 31.12.2011г. постановени извън законовия срок са 20 броя дела .
Обжалвани съдебни актове /решения / по същество през 2011г. е имало по 19 граждански дела,  по-горната инстанция се е произнесла по 8 бр. дела, от които: 3 акта потвърдени, 2 са отменени изцяло, един акт отменен поради оттегляне на жалбата и  2  акта  частично отменени;
От обжалваните през 2010г. съдебни актове по същество /решения/ са върнати през 2011г.  6 бр. :  3  акта потвърдени, 1 отменен изцяло, 1 частично отменен и 1  акт отменен в частта поради представяне на нови доказателства;
Обжалвани определения и разпореждания през 2011г. по  8 бр. дела, от които:
2 разпореждания по частни гр. дела  с резултати:
 1  отменено изцяло,  1  отменено частично; 
 6 определения по граждански  дела по общия ред, с резултати:
 2  потвърдени и  4  отменени изцяло;
 От обжалваните през 2010г. определения и разпореждания  са върнати през 2011г.  6 бр. дела, от които:  4  акта потвърдени  и  2  акта отменени изцяло.

НАКАЗАТЕЛНИ ДЕЛА

СЪДИЯ ВЪЛЧАНОВА

През 2011  г.  административният ръководител е разгледал общо  119 бр. дела  – 13 бр. дела  висящи от предходния период и 106 бр. новопостъпили; от тях  75 бр. НОХ дела, 1 бр. НЧХ дело, 4 бр. по 78а от НК, 5 бр. ЧН дела и 34  бр. АН дела.  Общо свършени са били 115 бр. дела или 96,9 % от постъпилите дела  /71 бр. НОХ дела; 1 бр. НЧХ дело; 4 бр.  по 78а от НК; 5 бр. ЧН дела и 34 бр. АН дела/;
В срок от три месеца  са били свършени  96 бр.  наказателни дела:  61 бр. НОХ дела, 4 бр. по 78а от НК, 5 бр. ЧНД, 24 бр. АН дела,  или 83,5 % от свършените дела са в  свършени в тримесечния срок;Това се обяснява с големия брой административно наказателни дела- по които се правеха доказателствени искания  и се налагаше отлагане за по-дълъг срок.
Останали несвършени  в края на отчетния период  са 4 бр. НОХ дела.
Обжалвани съдебни актове по същество през 2011 г.:  по 5 НОХ дела – 3 потвърдени, 1 без резултат, 1 върнато на РП;  по АН дела – 21 акта /15 потвърдени, 4 отменени изцяло или частично,   2  без резултат/; по ЧН дела – 1 акт обжалван и няма резултат; по НЧХ дела – 1 акт обжалван и няма резултат;
 Обжалвани определения и разпореждания през 2011 г.:  по НОХ дела – 3 акта,  от които 2 потвърдени и 1  без резултат; по АН дела – 2  обжалвани акта (отменени за ново разглеждане);  по НЧХ дела – 1 обжалвано и  е отменено;
От обжалваните  през 2010 г. съдебни актове по същество и върнати през 2011 г.:  по НОХ дела – 2 акта (1 отменен за ново разглеждане и 1 изменен);  по АН дела – 4 акта (2 потвърдени и 2 отменени).

СЪДИЯ ДРАГАНОВ
През отчетния период е имал общо за разглеждане  82 бр. наказателни  дела  –  20 бр. останали от предходния период и 62 бр. новопостъпили;  от тях  52  бр. НОХ дела,  5 бр. по 78а от НК   и  25 бр. АН дела. Общо свършените наказателни дела са  66 бр. :  НОХ дела – 43 бр., дела по 78а  от НК - 3 бр. и АН дела - 20 бр.; от всички дела за разглеждане свършените дела са 80,5%.
От свършените  наказателни  дела,  57 бр.  са свършени в  срок от три месеца:  40 бр. НОХ дела, 3 бр. по 78а и 14 бр. АН дела,  или 86,4% от  делата са свършени  в тримесечния  срок;
Останали несвършени  общо 16 бр. дела:  9 бр. НОХ дела., 2 бр. по 78а от НК и 5 бр. АН дела.
Обжалвани съдебни актове по същество през 2011г.:  по 14 АН дела – 8 акта потвърдени, 1  отменен  за ново разглеждане, 5 акта отменени изцяло или частично;
Обжалвани определения и разпореждания през 2011г.: по 1 НОХ дело – акта е отменен;  по 3 АН дела – актовете са  отменени за ново разглеждане;
От обжалваните през 2010 г. съдебни актове по същество и  върнати през 2011 г.-  по едно  АН дело акта е  отменен;

СЪДИЯ СТОЯНОВА

През отчетния период са стояли за разглеждане  74 бр. наказателни дела  – 1  висящо от предходния период и 73 бр. новопостъпили дела;  от тях  19 бр. НОХ дела, 4 бр. НЧХ дела,  48  бр. ЧН дела и 3 бр. АН дела.  Общо свършени  са  68 бр. дела -  19 бр. НОХ дела;  47 бр. ЧН дела и 2 бр. АН дела;
От  общо свършените дела 58 бр. са  свършени в  срок от три месеца – 11 бр.НОХ дела,  46 бр. ЧНД, 1 АН дела, или 85,3 % от свършените дела са свършени в тримесечния  срок;
Останали  несвършени в края на периода  6 бр. дела – 4 бр. НЧХ  дела, 1 бр. АН дело и 1 бр. ЧН дело.
Обжалвани съдебни актове по същество през 2011 г.: по НОХ дела – 2 акта и те са без резултат;  по 1 АН дело – 1 акт е потвърден;  по ЧН дела – 5 обжалвани акта, от които 1 потвърден, 1 отменен за ново разглеждане, 2 отменени и 1 без резултат;  
Обжалвани определения и разпореждания през 2011 г.: по НОХ дела – 5 акта, от които 2 потвърдени, 2 отменени и 1 отменен за ново разглеждане;
От обжалваните през 2010 г. съдебни актове по същество и върнати през 2011 г.:  по 1 НЧХ дело -   акта е  отменен за ново разглеждане;

СЪДИЯ ПЕТРОВА

През 2011 г. е имала за разглеждане  112 бр. наказателни дела  – 1 висящо от предходния период и 111 бр.новопостъпили дела: от тях  34 бр. НОХ дела, 5 бр. по 78а;  63 бр. ЧН дела и 10  бр. АН дела. Общо са били свършени 109 бр. дела:   32 бр. НОХ дела, 5 бр. по  чл.78а от НК,  63 бр. ЧН дела и 9 бр. АН дела;
От  свършените  наказателни дела  в  срок от три месеца  са свършени 106 бр., от които 30 бр. НОХ дела,  4  бр. дела по чл.78а  от НК;  63  бр. ЧН дела, 9 бр.  АН дела, или   97,2 %  от свършените дела са  свършени в тримесечния  срок;
Останали несвършени  в края  на отчетния период: 3 бр. наказателни дела – 2  бр. НОХ  дела и   едно АН дело.
Обжалвани съдебни актове по същество през 2011г.:  по 4 АН дела – 2 акта са отменени; 2 без резултат;  по  6 бр. ЧН дела – 3 акта потвърдени, 1 отменен, 2 без резултат;
Обжалвани определения и разпореждания през 2011г.:  
По 1 НОХД – акта е отменен;
От обжалваните през 2010 г. съдебни актове по същество и върнати през 2011 г.:   по 1 ЧН дело  -  акта е потвърден;

ОБЩА НАТОВАРЕНОСТ НА СЪДИИТЕ:
Средномесечно съдия Вълчанова  е разгледала по 36.3 дела (общо наказателни и граждански), съдия Драганов по 28; съдия Стоянова – 23.7; съдия Петрова - 24 броя.  Средномесечно всеки съдия от Радневския районен съд е разгледал през 2011г. (граждански и наказателни дела) –  28 брой дела(общо наказателни и граждански).

ПО ПОСТЪПЛЕНИЯТА НА ДЕЛАТА

През 2011 година се запазва тенденция на увеличение на постъплението на делата от гражданско правен характер,но спрямо предходните три години  и то се дължи предимно на големия брой частни граждански дела- заповедни производства.Спрямо  2010г. са постъпили с 12 броя дела по-малко.
Увеличението в постъплението спрямо предходните три години е с около 57% в сравнение с 2009г.(през 2011г. са постъпили 883 гр.д., а през 2009 г.500 граждански дела )
Постъплението на граждански дела по общия ред е приблизително на нивото на 2009 година, но се запазва тенденцията на плавно намаляване.
Устойчиво е постъплението на дела по КТ, СК, вещни искове и делби.
Значително е увеличено постъплението по Заповедните производства,в сравнение с  2009 г. увеличението е почти два пъти( през 2011г.-607 бързи производства а през 2009г. 315),а сравнено с 2010г. броя на частните граждански дела е намалял  с 54 броя. Тези дела са и с най-голям дял от постъпилите дела от гражданско правен характер.

ПО СВЪРШЕНИТЕ ДЕЛА

В Радневския районен съд винаги е имало бързо разглеждане на делата  и абсолютен стремеж за спазване на процесуалните срокове, и тази година процентите са високи,като 95% за гражданските дела – разгледани и приключени в тримесечни срокове,  а за наказателните - 89 %.
За миналата година процентът беше по-висок за наказателните дела 97%,  но имайки предвид продължителните отпуски наложени от промените в КТ и продължителния платен и служебен отпуск,ползван от един колега можем да се поздравим и с тези резултати. Тези показатели са  все пак много високи и дават основание за гордост, както на съдиите, така и на съдебните служители.
Малко по-лоши са показателите при делата от административен характер-77%, но това се обяснява  с допустимостта на доказателствени искания за страните и в първото по делото заседание, както и многобройните пречки за призоваване на страните, които са в различни градове на България.

ОСТАНАЛИ НЕСВЪРШЕНИ ДЕЛА

Броят на останалите несвършени дела в края на отчетния период е функция на постъплението на делата и броя на свършените дела. През отчетната година броят на несвършените дела в края на отчетния период е устойчив, както е устойчиво и постъплението- висящи  граждански дела-79 и наказателни общо-29 броя дела. Следва да се отчитат сравнително дългите процесуални срокове за призоваване,връчване на книжата и отговор на исковата молба ,както и значителните  затруднения да се издирят част от подсъдимите ,заминали за чужбина.

КАЧЕСТВО НА СЪДЕБНИТЕ АКТОВЕ.

Броят на оставените в сила съдебни актове  по граждански дела отнесен към общият брой обжалвани съдебни актове, по които се е произнесла въззивната инстанция води до извода, че  41,5%  за 2011  от тях са оставени в сила.
Спрямо предходните години процентът на оставените в сила съдебни актове е много нисък и следва  да се вземе предвид  при правораздаването от страна на гражданските  съдии.
Що се отнася до  наказателните  дела, то  по наказателните общ характер дела процентът е  около  55%, .И тук има какво да се желае относно качеството на съдебните актове.
 Основните причини, водещи до отмяна и обезсилване на съдебните актове  са недостатъчна  подготовка  за първото съдебно заседание, недоброто разпределение на доказателствената  тежест и липсата на отделяне на спорното от безспорното  за страните. Една от забележките и на инспектората  при ВСС през 2009г. беше липсата на достатъчно  прецизен доклад от  страна на съдиите по гражданските дела в първото по делото  заседание.
Все пак имайки  предвид  срочността при изработването на делата  следва да се оцени  работата на гражданските съдии като  много добра. Изключителна заслуга за навременното обслужване на гражданите и приключването на делата имат  деловодителките от гражданско отделение - Кирилка Бучакчиева и Живка Делева, които и с персонална помощ особено по отношение  на заповедните  производства доведоха съда до тези резултати.

ДРУГИ ПРОБЛЕМИ

Статистическите данни и направеният анализ дават основание да приема, че през изминалата 2011 година, както и през последните години се запазва тенденцията за подобряване срочността при насрочването, решаването и предаването на делата.
През 2011 година съдебните актове се изготвяха в предвидените законови и инструктивни срокове, с малки изключения, които са посочени по-горе. 
Извършената  от административния ръководител проверка относно спазването на процесуалните срокове и проверка на администрирането и движението на делата доведе до съставянето на протокол ,който е връчен по надлежия ред на всички съдии и съдебни секретари.В него подробно са описани допуснатите пропуски ,като са взети мерки съгласно чл.327 от ЗСВ.
През следващата година съдебните състави, които са допуснали забавяне при решаването на делата следва да променят организацията си на работа и да намерят точният ритъм на движението на разпределените им дела и най-вече на изготвяне на крайните съдебни актове.
Извършената от Административния ръководител проверка за спрени и ненасрочени дела установи, че докладчиците ежемесечно следят за отпадане на процесуалните пречки за движение на делото, изискват се съответните справки, следят за изтичане на сроковете и предприемат дължимите процесуални действия. Не се констатира наличие на образувани дела, които да не са насрочени или да се насрочват извън разумния срок.
Във връзка с дадените указания от Инспектората на ВСС през 2009 година считано от 1.02.2010 г. по молбите за разрешение за извършване на действия на разпореждане с имущество на деца – чл.130, ал.3 и 4 СК, разрешение за извършване на действия на разпореждане с имущество на лица, поставени под настойничество и попечителство – чл.165, ал.4 и чл.168, ал.2 СК, разрешение за участие в доброволна делба на недееспособни – чл.35, ал.2 СК и разрешение за сключване на граждански брак от ненавършили пълнолетие лица – чл.6, ал.2 и 3 СК, съдията се произнася с определение и се образуват частни граждански дела. Тази промяна наложи и да се събира държавна такса за образуване на дело в размер на 25 лева и за издаване на удостоверение в размер на 5 лева. Във всички случаи, когато се засягат интересите на дете се изисква и становище от Дирекция „Социално подпомагане”.
Изключителната натовареност на деловодителите от гражданско отделение  във връзка с увеличения брой постъпления по заповедното производство затруднява обслужването на гражданите и адвокатите. Деловодната функция стана изключително напрегната за гражданско отделение и на тези служителите се  дължи голяма благодарност от цялата съдебна система  и от обслужените граждани за липсата на еквивалентно на труда им заплащане.
Във връзка с решение № 6 / 09.02.2010 година на комисия „Професионална квалификация, информационни технологии и статистика „ при ВСС на РБ и на основание чл. 5, ал. 2,чл. 7 от Наредба № 14/18.11.2009 г. за реда и начина за предоставяне достъп на органите на съдебната власт до Национална база данни „ Население” от месец Юни 2010 година бе дадена възможност на магистрати и съдебни служители да извършват справки в диалогов режим на работа с данни от автоматизираните информационни фондове на Национална база данни „Население”. По този начин се спестява разход на време за изготвяне , изпращане и получаване на писма и има възможност във всеки един момент докладчика да получи чрез упълномощените съдебни служители по електронен път необходимата справка.
През изминалата година продължи използването на програмния продукт / АСУД / разработен от „Информационно обслужване” АД град Варна.
Към настоящият момент всички образувани дела и тези, които са били образувани през предходни години са въведени и обработени чрез програмния продукт – АСУД. През отчетната година чувствително се подобри работата с програмния продукт от страна на магистрати и съдебни служители, свързана с въвеждането на данни и ползването на различните функции.Ефектът и ползите от въведената АСУД са очевидни. За да бъдат обективни направените изводи и за да се направи точен сравнителен анализ с останалите съдилища необходимо и задължително условие е статистическите данни да се попълват коректно и във всяка графа да се влага ясен и точен смисъл в съдържанието.
В действащата в РС град Раднево Система за финансово управление и контрол / СФУК / се съдържат Правила за работа с програмните продукти . В изпълнение на решение по протокол №42/29.10.2009 година на ВСС на РБ са разработени и Вътрешни правила /указания/ за работа при публикуване на съдебни актове на интернет страницата на съда, които са утвърдени със Заповед №123/ 24.11.2009 година на Председателя на РС град Раднево и Заповед №124 от 01.06.2010г., която актуализира предишните правила.
Всички постановени съдебни актове при спазване на изискванията на чл. 64 ЗСВ се публикуват и на интернет- страницата на РС град Раднево/ ръчно /, до които свободен достъп има всеки. Не е необходимо въвеждането на регистрация, потребителско име или парола. На интернет-страницата на РС град Раднево са публикувани и указания за достъп до съдебните актове, публикувани на интернет- страницата. На разбираем за потребителите език са описани подробно всички стъпки за достъп до търсения съдебен акт и е обяснено как са систематизирани по видове / от гражданско правен характер и наказателно правен характер дела/.
Все още и през 2011г. няма функция, която да замени ръчното публикуване на интернет страницата на съда на постановените съдебни актове, което през изминалата година създаде някои затруднения от технически характер. Направени са съответните предложения до програмистите от „Информационно обслужване” АД град Варна и в тази насока през следващата година предстои да се работи.
 Както и през предходните години щатна численост на съдебните служители и разпределението на техните функции даде възможност всички районни съдии да бъдат групирани с постоянен секретар-протоколист и деловодител / по един деловодител на двама съдии/, което създаде предпоставки да се работи в екип, доведе до по-голям синхрон при провеждането и подготовката на съдебните заседания и оптималното натоварване на съдебните служители. Отсъствието на съдебни служители, особено в случаите, когато това се налагаше за по-продължителен период от време, водеше до затруднения при групирането на някои съдии със секретар- протоколисти, което водеше и до затруднения при администрирането на делата им. Отсъствието по болест на секретарката Николова чрез синхронизиране на работата на останалите три секретарки почти не се усети, за което секретар-протоколистите заслужават поощрение.
През изминалата година Секретар – протоколистите освен, че изпълняваха задълженията си, произтичащи от ПАРОАВАС се включваха и подпомагаха съдиите при изписването на съдебните актове и при необходимост подпомагаха съдебните деловодства, регистратурата.
Подготовката на съдията-докладчик при насрочването на делото и стриктното спазване на процесуалните норми доведе до дисциплиниране на страните, което изолира случаите за безпричинно отлагане на делата. Затруднения възникнаха отново при връчването на призовки, съобщения, съдебни книжа, с начина на оформянето им особено по дела от гражданско правен характер.

Част V

Съдебно изпълнение. Служба по вписванията.

1.Съдебно изпълнение.  Брой на nостьnилите изnълнителни дела. Срeдномесечно nостьпление на един държавен съдебен изnълниmeл.

През 2011 година в съдебно-изпълнителна  служба  са постъпили 203 бр. дела, от които 150 бр. дела в полза на държавата, 27 бр. дела в полза на юридически лица и 24 бр. дела в полза на граждани.	 В началото на отчетния период са останали висящи 1443 бр. дела или всичко за разглеждане – 1646 бр. изпълнителни дела.  Средномесечното постъпление на един държавен съдебен изпълнител е  било 16,9 бр. дела.
През отчетния период са били изпратени на частни съдебни изпълнители  2  изпълнителни дела.

През 2010 година в съдебно-изпълнителната  служба  са постъпили 251 бр. дела, от които 201 бр. дела в полза на държавата, 20 бр. дела в полза на юридически лица и 30 бр. дела в полза на физически лица.	 В началото на отчетния период са останали висящи 1437 бр. дела или всичко за разглеждане – 1688 бр. изпълнителни дела.  Средномесечното постъпление на един държавен съдебен изпълнител е  било 20.92 бр. дела.
През отчетния период са били изпратени на частни съдебни изпълнители общо 16 бр. изпълнителни дела.
През 2009 г. в съдебно-изпълнителна служба са постъпили 194 изпълнителни дела, които заедно с останалите висящи в началото на периода 1390 дела, са били общо 1584 изпълнителни дела за разглеждане. От общия брой постъпили изпълнителни дела, в полза на държавата са били 160 дела, в полза на юридически лица – 8 дела и в полза на физически лица – 26 дела. Средномесечното постъпление на един държавен съдебен изпълнител е  било  16,16 бр. дела. На частни съдебни изпълнители са били изпратени 6 бр. дела.

Брой на свършените изnълнителни дела. Cpeдно месечно свършени дела на един държавен съдебен изnълнитeл.

През 2011 година свършените изпълнителни дела са били 302 бр.  От тях 65 дела са били в полза на държавата, 48 дела са били в полза на юридически лица и 189 изпълнителни дела - в полза на физически лица.
Средномесечно свършените дела на един държавен съдебен изпълнител са били 25,2 дела.
През 2010 г. свършените изпълнителни дела са били 245 бр.  От тях 115 дела са били в полза на държавата, 33 дела са били в полза на юридически лица и 97 изпълнителни дела - в полза на физически лица. Средномесечно свършените дела на един държавен съдебен изпълнител са били 20,42 дела.
През 2009 година свършените изпълнителни дела в СИС са били общо 147. От тях 66 дела са били в полза на държавата, 30 дела са били в полза на юридически лица и 51 изпълнителни дела - в полза на физически лица. Средно месечно свършените дела на един държавен съдебен изпълнител са били 12,25 дела.

Общо събраните суми по изпълнителни дела през 2011 година са били  331 786.00 лв., от тях 16 462.00 лв. са събрани в полза на държавата;   252 497.00 лв. – в полза на юридически лица и в полза на граждани -   62 827.00 лв.
Събраните суми по изпълнителни дела през 2010 година са били 205008.00 лв., от   тях 24928.00 лв. са събрани в полза на държавата;   56221.00 лв. – в полза на юридически лица и в полза на граждани -   123859.00 лв.   През 2009 г. са събрани  общо  174152.00 лв. 

Във връзка с повишаване качеството на работата в съдебно-изпълнителната служба на РС Раднево беше извършена  проверка от административния ръководител със заповед №105/14.09.2011 г. относно образуването, движението и съхраняването на  изпълнителните дела за 2010 година и воденето на книгите.

Сравнителен анализ  на постъпленията  в СИС за последните три години:

2009г.	
2010г.	
2011г.	
Общ брой на изп.дела 	1 584	1 688	1 443	
Брой на постъпили изп.дела	
          194	
251	203	
1.В полза на държавата	160	201	150	
2.В полза  на юридически лица 	8	20	29	
3.В полза на физически лица	26	30	24	
Средно месечно постъпление на един държавен съдебен изпълнител	

16. 16	

20. 92	

16. 92	
Брой свършени изп.дела	147	245	302	
1.В полза на държавата	66	115	65	
2.В полза на юрид.лица	30	33	48	
3.В полза на граждани	51	97	189	
Средно месечно свършени дела на един държавен съдебен изпълнител	
12. 25	
20. 42	
25. 17	
Събрани суми по изп.дела/лева/	
17 4152	
20 5008	331 786	
1.В полза на държавата	17 852	24 928	16 462	
2.В полза на юрид.лица	43 214	56 221	252 497	
3.В полза на граждани	113 086	123 859	62 827	
Дължими суми по постъпилите  изп.дела /лева/, в т.ч.	
174 713	
280 608	
533 066	
1.В полза на държавата	29 497	48 214	92 408	
2.В полза на юрид.лица	15 372	86 043	377 502	
3.В полза на граждани	12 9844	14 6351	63 156	
Дължими суми по всички изпълнителни дела/лева/	
4 717 275	
4 728 822	
4 347 788	
Суми за събиране по висящи изпълнителни дела/без лихви/лева/	
4 448  214	
3 814 722	
3 813 131	

2. Служба по вписванията.

През 2011 година в службата по вписванията са извършени:

вписвания, отбелязвания и заличавания –3127;
издадени удостоверения за тежест – 379 бр.;
заверени/незаверени преписи  -  656 бр.;
устни справки – 357 бр.;
справки за държавни органи – 74 бр.;

Такси за вписвания, отбелязвания и заличавания –  60372.79лв.
Такси за удостоверения -                                               8850.00 лв.
Такси за заверени и незаверени преписи -                   2141.50 лв.
Такси за устни справки -                                                1049.50 лв.
Общо                                                                               72413.79 лв.

През 2010 година в службата по вписванията са извършени:

вписвания, отбелязвания и заличавания – 2933;
издадени удостоверения за тежест – 503 бр.;
заверени/незаверени преписи  - 817;
устни справки – 360 бр.;
справки за държавни органи – 1922 бр.;

Такси за вписвания, отбелязвания и заличавания –  53026.40 лв.
Такси за удостоверения -                                               9510.00 лв.
Такси за заверени и незаверени преписи -                   1468.00 лв.
Такси за устни справки -                                                1090.50 лв.
Общо                                                                              65094.90 лв.

През 2009 година в службата по вписванията са извършени:

вписвания, отбелязвания и заличавания – 2707;
издадени удостоверения за тежест – 562 бр.;
заверени/незаверени преписи  - 305;
устни справки – 436 бр.;
справки за държавни органи – 1052 бр.;
Общо    такси:   94776 лв.

Част  VІ

Сграден фонд и техническа обезпеченост

Районен съд Раднево ползва част от четириетажната сграда на съдебната палата заедно с Районна прокуратура Раднево. Съдът разполага с две зали, едната от които има звукозаписна техника. Съдебните зали, кабинетите и канцелариите са оборудвани с климатици.
Всички  магистрати и служители в Районен съд Раднево разполагат с компютри и  необходимите за работата им програмни продукти. През изминалата година  относно трудности и проблеми с компютърната техника разчитахме на системния администратор на Районна прокуратура Раднево, което ни спести много време и средства и повиши ефективността на нашата работа.
В Районен съд Раднево се използва правно-информационната система „Апис-6”. Главният счетоводител работи с програмен продукт TEREZ и КОNТО 66. От 2008 година, съгласно сключен договор, съдебните служители и магистратите работят с деловодната програма  „САС – Съдебно деловодство” на “Информационно обслужване“ АД клон Стара Загора.
На база договор между РС Раднево и ЕТ ”Темида-2000 Еди Чакъров”, СИС използва  програмна система ”JES” за автоматизация дейността на  службата.
В началото на 2010 година преразгледахме всички сключени договори през годината, свързани с дейността на съда и поради ограничените бюджетни средства, бяха прекратени  договорите  за поддържане на компютърната техника и  на интернет-страницата с „Информационно обслужване” АД клон Стара Загора, считано от 01.04.2010 г., както  и с „КейбълТЕЛ” ЕАД за доставка на интернет услуги, считано от 15.06.2010 г.През 2011 година  няма сключвани нови договори нито прекратявани стари.

 ЧАСТ VІІ

 М Н Е Н И Я

Относно влезлите в сила нормативни актове и препоръки към законодателя.

ЗСВ И ПОДЗАКОНОВИ АКТОВЕ СВЪРЗАНИ С ПРИЛАГАНЕТО,както  и решение №10 от 15.11.2011г. на КС по  к.д. №6 от 2011г.

ПРОМЕНИТЕ В ЗАКОНА ЗА СЪДЕБНАТА ВЛАСТ И В НПК във връзка с новосъздадения специализиран съд

  След промените в Закона за съдебната власт и в Наказателнопроцесуалния кодекс от началото на 2011 г. българската система от правозащитни институции се обогатява - създава се специализиран наказателен съд -първоинстанционен съд с ранг на окръжен и със седалище-в София, един апелативен специализиран наказателен съд отново със седалище в София, а като касационна инстанция ще действа Върховния касационен съд (ВКС).Заедно със специализираните съдилища се създава и съответно специализирана  прокуратура и апелативна специализирана прокуратура. В специализираната прокуратура се формира следствен отдел, състоящ се от следователи.С  решение  на Конституционния съд  №10 от 15.11.2011г. се сложи край на споровете относно същността на специализирания съд- като се установи,че създаването  на специализирани подразделения и структури в системата на съдилищата и прокуратурата с оглед  по-доброто  противодействие на отделните  видове  престъпления  е от компетенциите на  Народното събрание.В същото  решение се установи, че този съд не е „извънреден” по смисъла на чл.119 ал.2 и 3  от  Конституцията.
       
      Териториална компетентност

   Съществен белег на новосъздадения съд е неговата териториална компетентност. За разлика от останалите съдилища, които се характеризират с местна подсъдност, новият съд ще бъде компетентен на територията на цялата страна, включително и за престъпления, извършени в чужбина (чл. 411а, ал. 3 от НПК). Предвид генезиса и структурата на организираната престъпност, която действа на територията на цялата страна и в чужбина, няма как един такъв съд да бъде ограничен с местна юрисдикция. Член 411а, ал. 3 му позволява да изпълнява своята правораздавателна функция достатъчно ефективно в разумни срокове.

              Родова подсъдност

    От анализа на чл. 411а, ал. 1, ал. 2 и ал. 3 от НПК става ясно, че съдът ще разглежда дела за престъпления против личността, против правата на гражданите, против собствеността, против стопанството, против паричната и кредитната система, против финансовата, данъчната и осигурителната система, против реда на управлението и т. н. Най-общо казано, идеята на законодателя е специализираният съд да разглежда дела за множество различни по характер престъпления, когато са извършени от член или ръководител на организирана престъпна група или по тяхно поръчение. Имаме специализация по отношение на определена група лица. Новият съд ще бъде специализиран в разглеждане на дела, свързани с организирана престъпна дейност.В чл.93 т.20 от НК  е  дадено  легално определение на понятието „организирана престъпна група”  С измененията  на НПК)Д.В. бр.61 от 2011г.) от подсъдността на специалзирания  наказателен съд  са извадени  първоначално  включените  престъпления по чл.243 и 244 от НК.
 С решение на КС №10 от 2011г. се обяви за противоконституционна  разпоредбата на чл.411 ал.4 от НПК ,поради несъвместимост с идеята за  създаване на специализиран наказателн съд по материя, а не по субект.Оспорената  разпоредба  обективно  създава  условия  специализираният наказателн съд да разглежда дела  за всички престъпления по  наказателния кодекс  без никаква връзка между тях, освен идентичност на престъпния субект, включително  ако извършеното  пестъпление извън  обхвата на чл.411 а от НПК.
Конституционни съд приема, че съвкупността от престъпления не обуславя   винаги  обединяването  на делата , защото  остават приложими  общите правила за групиране  на влезлите в сила  присъди, постановени от различни съдилища , по предвидения  процесуален ред  в чл.39 НПК и при спазване на изискванията  по чл.23-25  от НК.

    С този законодателен подход се разширява твърде много кръгът на подсъдните на съда престъпления - има вероятност новата институция да се претовари с дела и да загуби своята ефективност. Съществуват опасения, че отнасянето на едно обвинение към Специализирания съд ще зависи единствено от формата на съучастие или на правната квалификация, която обвинението ще даде, и по този начин ще зависи само от волята на прокурора дали редовен или специализиран съд ще разглежда делата. От друга страна, дали едно дело ще се гледа в районен или в окръжен съд също зависи от правната квалификация, която прокурорът ще даде на деянието. Такава е общата процедура в българския наказателен процес, а механизъм, чрез който се осъществява контрол над тази дейност, е принципът за разделение На властите и субординационната структура на прокуратурата - възможността на висшестоящия прокурор да отмени конкретния акт без ограничение във времето. Този механизъм ще се прилага и към специализираната прокуратура. На тези опасения  отговори отново  Конституционни съд  в решение №10 ,като  постанови, че разпоредбата на чл.411 ал.5 от НПК е в съответствие  с  чл.6 на КЗПЧОС , защото  създава  предпоставки делото срещу всяко обвинено в извършване на престъпление  лице да бъде  разгледано справедливо от създаден  предварително със закон независим и безпристрастен съд , какъвто по правната си регламентация е и специализираният наказателн съд.

По-бързи срокове

    Предвидено е новият съд да правораздава в изключително кратки срокове. В рамките на тази институция, след като приключи разследването и прокурорът получи делото, той има 15-дневен срок да осъществи законовите си правомощия по чл.242 ал. 1 и ал. 2 от НПК. След образуване на делото председателят на съда определя съдията докладчик, който насрочва делото за разглеждане в открито съдебно заседание или упражнява правомощията си по чл. 249-251 НПК в срок не по дълъг от 15 дниТози подход е частичен – от бързите срокове ще се ползват само участниците в процеса пред Специализирания съд.

	Магистратите

     Редът за подбор и назначаване на магистратите в новия съд следва общата процедура - избират се чрез тайно гласуване на заседание на Висшия съдебен съвет със същото мнозинство. След промените в Закона за съдебната власт за бъдещите магистрати в Специализирания наказателен съд се изисква най-малко 10 години стаж, от които поне 5 като следовател, прокурор или съдия по наказателни дела. Изискванията за Апелативния специализиран наказателен съд съответно са 12 г. и 8 г. Това завишаване на критерия за подбор на магистратите е оправдано, тъй като идеята на законодателя тук е да се подбере елитът на наказателния процес и да му се осигури възможност да се занимава само с определената правна материя. Подобни изисквания не са новост за нашето право — такива има и за магистратите във военните съдилища. След  решението на Конституционни съд отпада изискването  към момента на назначаване  в новосъздадените специализирани звена  съдиите и прокурорите  да заемат такива длъжности в органите на съдебната власт.Условието  нарушава  принципа  по чл.178 ал.1 от ЗСВ.По тези съображения  Конституционни съд заключава , че  чл.164 ал.3 и 6 от ЗСВ в частта „съдия  или прокурор,който „ е противоконституционен.
          Приоритетно явяване
    Чл. 411д от НПК
(3)Участниците в процеса са длъжни да се явяват в съдебното заседание независимо от призоваването им пред други съдилища или органи на досъдебното производство.
(4)При неявяване на свидетел или вещо лице по неуважителна причина същият се довежда принудително за следващия заседателен ден,определен от съда.
  С тези разпоредби се направи опит да се въведе законово задължение за участниците в процеса пред специализираните съдилища да се явяват пред тях, независимо от ангажиментите си пред останалите по степен съдилища в държавата. Този законодателен подход е в разрез с равенството на страните по чл. 6 от Конвенцията за защита правата на човека и основните свободи, както и със забраната за дискриминация по чл. 14 от нея. Нормата на чл. 411д, ал. 3 НПК поставя в неблагоприятно положение страните по гражданските, наказателните и административните дела, водени пред всички общи съдилища в страната, като се дава предпочитание на специализираните съдилища дори пред Върховния касационен съд и пред Върховния административен съд. Подобно степенуване на Специализирания съд пред всички останали съдебни институции води до нарушаване на институционалната рамка, в която те функционират.
Поради всички  тези аргументи  Конституционния съд  обяви за противоконституционна тази разпоредба – чл.411 ал.3 от  НПК.
Относно  принудителното довеждане  на вещо лице  пред специализирания  наказателен съд- чл.411д,ал.4 от НПК- конституционния съд  постановява, че  това е една разумна мярка,  тъй като  делата в специализирания  наказателен съд  ще са с много подсъдими и свидетели  с оглед характера на  организираната престъпна  дйност, и това оправдава прилагане на принудително  довеждане  не само относно  свидетелите, но и относно вещите лица.
Специални разузнавателни средства (СРС)Специализираният съд е приравнен на окръжен, поради тази причина законодателят е дал и аналогични правомощия на председателя и зам.-председателя му относно даването на разрешение за прилагане на СРС. Според чл. 174 НПК независимо от подсъдността на конкретното престъпление разрешението за прилагане на СРС се дава от председателя на съответния окръжен съд или от изрично оправомощен негов заместник. Ситуацията в рамките на специализирания съд е напълно аналогична с разликата, че предвид юрисдикцията На съда могат да се дават разрешения за прилагане на СРС за извършени престъпления на територията на цялата страна и чужбина. Ако тези правомощия останат единствено и само на ниво окръжен съд, процесуалната бързина ще се загуби. Трябва да се отбележи, че престъпленията, свързани с организираната престъпност, вече няма да са в юрисдикцията на окръжен съд, така че не би следвало да има легални причини, предвид нормалното функциониране на новия съд, неговите ръководители да имат такива правомощия. Разбира се, разрешаването за прилагане на СРС и тяхното използване трябва да става изключително и само в рамките на закона и при спазване на прокламираните в конституцията граждански права.
 Съдебните заседатели
Специализираният наказателен съд е със седалище в София и в резултат от законовата практика е правно-логически съдебните заседатели да се посочват именно от софийския общински съвет. Подобно на окръжните съдилища делата в новия съд ще се гледат от един съдия и двама съдебни заседатели, като последните имат равен със съдията глас. При окръжните съдилища съдебните заседатели се посочват от съответния общински съвет и се избират от общото събрание на съответния апелативен съд.
При Специализирания съд ситуацията е аналогична — заседателите се посочват от софийския общински съвет (седалището на съда е в София) и се избират от общото събрание на съдиите от Апелативния специализиран наказателен съд (чл. 68, ал. 3 от НПК). Съществуват опасения, че процесът в новия съд може да се превърне в политически, тъй като партията с мнозинство в столичния общински съвет ще има известно влияние в процеса, нарушаващо законовите му принципи. Подобно мнение не може да бъде споделено, тъй като общинският съвет само посочва съдебните заседатели, а съдебен орган ги избира — общото събрание на съдиите на по-горестоящия съд; а и новият съд е в общата рамка на българската съдебна система и се подчинява на общите правила за инстанционен контрол - ВКС е последна инстанция. Ако подобни опасения са основателни, то те биха важали за института на съдебния заседател въобще.Поради тези съображения  Конституционния съд  намери тази разпоредба  за непротиворечаща на Конституцията.
 С  решение №10 от 2011г. Конституционния съд се произнася и относно  същността  на ВСС, както и  относно достъпа на членовете на ВСС  до класифицирана информация- чл.26 а от ЗСВ,като намира , че  с оспорената разпоредба  на чл.26 а от ЗСВ е противоконтутуционна и е нарушен залегналият в чл.117 ал.2 от Конституцията  принцип за независимост на съдебната власт, както и принципите на  правова държава (чл.4 ал.1 от Конституцията ) и на разделение на властите  чл.8 от Конституцията , както и косвено  чл.130 от Основния  закон, който  съдържа   условията за избор  и освобождаване на членовете на ВСС.
Засяга се  тъй нареченото „вътрешно отстраняване „ на член от състава на колективен орган  на държавна власт по инициатива на друг член  или членове на органа  регламентирано в чл.35 ал.3 от ЗСВ- като се обявява  за противоконституционен,като противоречащ на принципите на правовата държава по чл.4 ал.1 от Конституцията.
Конституционни съд постанови  ,че гласуването  при назначаване на  административен ръководител  или на негов заместник    в допълнената  част  с §50 на чл.171 ал.1 от ЗСВ от ЗИДЗСВ относно думите „явно гласуване” противоречи на чл.131 от Конституцията,където е  посочено , че  е налице  единна  процедура  за назначаване ,повишаване,понижаване, преместване и освобождаване на всички  съдийски, прокурорски и следователски  длъжности, за което  ВСС задължително приема  решенията си с тайно гласуване.
Относно  правомощието на Висшия съдебен съвет  да приема  наредби – чл.75,194в,и 209а ЗСВ;§126 ал.1 и §130 от преходните и заключителните разпоредби  на ЗИДЗСВ)Д.в. бр.1 от 2011г.-Конституционния съд приема , че  съдебната власт  не може да приема  подзаконови нормативни актове, а още по-малко  такива може да приема  кадровият орган на тази власт, какъвто е ВСС и който с чл.130 ал.VІ от Конституцията е оправомощен да издава  само индивидуални и общи административни  актове.
„Висшият  съдебен съвет  не е овластен от Конституцията да приема наредби, с които  да дава първична правна уредба  на материята по чл.133 от Конституцията, защото той има  правомощията да приема  само вътрешни  правила. Доколкото  законовите  положения се  нуждаят от уточняване в детайли  с оглед  прилагането им, ВСС може да извършва и външно нормотворчество, съобразено  с Конституцията и Закона за съдебната власт, като приема  правила , указания и методики, каквито  актове той е издавал в миналото, а някои от тях продължава да издава  и понастоящем.”

ПРАВОРАЗДАВАНЕ ПО НАКАЗАТЕЛНИ ДЕЛА.

 В брой 33 от 2011г. на Държавен вестник се публикуваха измененията на  Наказателния кодекс,които са най-общо  в три насоки:
1.Първата е във връзка с приетия Закон за оръжията, боеприпасите, взривните вещества и пиротехническите изделия. В него се предвижда създаването на разрешителен режим за осъществяване на дейности с пиротехнически изделия, както и на разрешителен режим за производство и търговия с неогнестрелно оръжие.
Създаването на подобен разрешителен режим е отразено в особената част на Наказателния кодекс, като се инкриминира извършването на дейности с пиротехнически изделия наред с оръжията, боеприпасите и взривните вещества. Предвижданите изменения  засилват ефективността на контрола върху дейностите с оръжия, боеприпаси, взривни вещества и пиротехнически изделия, средства, класифицирани от законодателя като общоопасни.
В закона се предлага квалифициран състав на кражба, когато предметът на кражбата е оръжие, боеприпаси, взривни вещества и пиротехнически изделия, като по този начин се разширява кръгът на вещите - предмет на кражбата, които водят до по-висока наказателна санкция за извършителя. Предвижда се за извършено престъпление с предмет оръжие, боеприпаси, взривни вещества и пиротехнически изделия извършителят да бъде лишен от възможността да получи наказание, наложено по административен ред.
Друга група промени са свързани с инкриминиране на конкретни дейности, осъществявани с оръжия, както огнестрелни така и неогнестрелни. В този смисъл са промените в текстовете на чл. 337, 338 и 339. Към досега съществуващите вещи се добавят и пиротехническите изделия, отново поради въвеждането на разрешителен режим за всички дейности, свързани с тях.
2.Втората голяма група промени са свързани с упражняване на насилие върху животно, получил широк отзвук и предизвикал остра реакция от страна на обществото, неправителствени организации и чужди посолстваПодобни  деяния са с висока степен на обществена опасност, неприемливи са в едно демократично и хуманно общество и европейската практика е в полза на инкриминирането на подобни деяния.
С промените се цели постигане на съответствие между тежестта на извършеното деяние и размера на налаганото наказание, тъй като Закона за защита на животните, който формулира конкретните правила за хуманно отношение, забранява проявите на жестокост към животни и предвижда съответната административнонаказателна отговорност, не осигурява в достатъчна степен превенция срещу прояви на жестокост.
 Със закона се предлага лицата, които умишлено и противозаконно умъртвят животно, да се наказват с лишаване от свобода до една година и с глоба от 1000 до 3000 лв., а за умишлено и противозаконно причиняване на увреждане, с което трайно или временно се нарушава нормалното функциониране на организма на животното, се предлага наказанието да е пробация и глоба до 3000 лв. За деяния, извършени с особена жестокост или по особено мъчителен за животното начин, извършени на публично място, извършени повторно, извършени от длъжностно лице или от лице, осъществяващо дейност, свързана с отглеждане или полагане на грижи за животни, извършени в присъствието на малолетно или непълнолетно лице, както и за деяния извършени по начин или със средства, опасни за живота и здравето на хора или животни, се предвижда лишаване от свобода от една до три години и глоба от 2000 до 5000 лв.
Изменението на чл. 62 от Закона за защита на животните, предвидено в заключителните разпоредби, е в съответствие с принципа за недопустимост за едно и също деяние да бъде налагана едновременно административна и наказателна отговорност. Предвижда се Министерският съвет, в срок един месец от влизането в сила на закона, да внесе в Народното събрание проекти на закони за изменение и допълнение на законите, чиито разпоредби трябва да се приведат в съответствие с този закон.
3.Третата група промени в НК са свързани с отпадане на структурата на „стълбовете „ в рамките на Европейския съюз.
 С Договора от Лисабон, влязъл в сила на 1 декември 2009 г., отпада структурата на "стълбовете" в рамките на Европейския съюз и се създава нова институционална рамка. "Третият стълб" в областта на правосъдието и вътрешните работи, към които спадат рамковите решения, и следва да се заличи напълно след петгодишен преходен период от влизането в сила на Договора от Лисабон и да се замени с обща политика в областта на свободата, сигурността и правосъдието. Въпреки че този договор не предвижда рамкови решения като част от вторичното право на Съюза, държавите членки не са освободени от задължението да въведат в националното си законодателство правилата, съдържащи се във вече приети рамкови решения.
В тази връзка Законопроектът за изменение и допълнение на Наказателния кодекс привежда националното ни законодателство в съответствие със следните актове:
- Рамково решение 2008/675/ПВР на Съвета от 24 юли 2008 г. за вземане предвид присъдите, постановени в държавите - членки на Европейския съюз, в хода на новообразувани наказателни производства;
- Рамково решение 2008/919/ПВР на Съвета от 28 ноември 2008 г. за изменение на Рамково решение 2002/475/ПВР относно борбата срещу тероризма;
- Рамково решение 2008/913/ПВР на Съвета от 28 ноември 2008 г. относно борбата с определени форми и прояви на расизъм и ксенофобия посредством наказателното право;
- Директива 2009/123/ЕО на Европейския парламент и на Съвета от 21 октомври 2009 г. за изменение на Директива 2005/35/ЕО относно замърсяване от кораби и налагане на санкции при нарушения;
- Директива 2008/99/ЕО на Европейския парламент и на Съвета от 19 ноември 2008 г. относно защитата на околната среда чрез наказателно право;
- Регламент /ЕО/ № 562/2006 на Европейския парламент и на Съвета от 15 март 2006 г. за създаване на Кодекс на Общността за режима на движение на лица през границите (Кодекс на Шенгенските граници).
 Първата група предложения от законопроекта са свързани с Рамково решение 2008/675/ПВР на Съвета от 24 юли 2008 година за вземане предвид присъдите, постановени в държавите - членки на Европейския съюз, в хода на новообразувани наказателни производства.
В изпълнение на изискванията на чл. 3 от Рамково решение 2008/675/ПВР, с § 1 от законопроекта се създава нова ал. 2 в чл. 8 от Наказателния кодекс, съгласно която присъдата, постановена в друга държава - членка на Европейския съюз, за престъпление, за което се прилага българският Наказателен кодекс, се взема предвид във всяко наказателно производство, което се провежда срещу същото лице в Република България. Освен това, в § 30 от Заключителните разпоредби на законопроекта се предвижда създаване на чл. 4а в Наказателно-процесуалния кодекс относно действието на чуждестранна присъда. Новата разпоредба предвижда, че влязлата в сила присъда, постановена в друга държава - членка на Европейския съюз, ще породи същите правни последици като присъда, постановена от български съд. Следва да се припомни, че рамковото решение е трябвало да бъде транспонирано до 15 август 2010 г.
Втората група изменения са свързани с Рамково решение 2008/919/ПВР на Съвета от 28 ноември 2008 г. за изменение на Рамково решение 2002/475/ПВР относно борбата срещу тероризма, което следва да бъде въведено до 9 декември 2010 г. С § 3 от законопроекта се въвеждат изменения в чл. 108а, ал. 1 от Наказателния кодекс, като се разширява каталога от деяния, съставляващи тероризъм, в съответствие с чл. 1 от Рамково решение 2008/919/ПВР. В чл. 108а се създава нова ал. 3 относно инкриминиране на обучението или набирането на лица за извършване на тероризъм. В съответствие с чл. 2 от Рамково решение 2002/475/ПВР, в ал. 2 от чл. 108а думите "средства за осъществяване на деянието по ал. 1" се заменят с "финансови или други средства за извършване на престъпление".
С § 7 и § 8 от законопроекта се предвиждат изменения, съответно в чл. 143 и 144 от Наказателния кодекс, свързани с принудата с цел извършване на тероризъм и със закана за извършване на терористично престъпление.
В § 4 се правят изменения и допълнения в чл. 109 от Наказателния кодекс по отношение на наказанията на престъпленията, свързани с терористични групи.
Третата група  изменения  са свързани с Рамково решение 2008/913/ПВР на Съвета от 28 ноември 2008 г. относно борбата с определени форми и прояви на расизъм и ксенофобия посредством наказателното право, което следва да бъде въведено до 28 ноември 2010 г. Във връзка с Рамково решение 2008/913/ПВР, с § 9 от законопроекта се предлага изменение на наименованието на Раздел I "Престъпления против националното и расовото равенство" от Глава III "Престъпления против правата на гражданите" на Наказателния кодекс, като се предлага наименованието "Престъпления против равенството на гражданите". Освен това е разширено приложно поле на чл. 162, ал. 1 и 2 от Наказателния кодекс (§ 10 от законопроекта), във връзка с изискванията на чл. 1 от Рамковото решение 2008/913/ПВР за правонарушенията, свързани с расизма и ксенофобията. За да се постигне пълно съответствие с чл. 1 от рамковото решение, в законопроекта се създават допълнителните квалифициращи обстоятелства "расистки и ксенофобски подбуди" при убийствата (§ 5 от законопроекта) и при телесните повреди (§ 6 от законопроекта). Чрез създаването на нов чл. 419а в Глава четиринадесета "Престъпления против мира и човечеството", е предвиден нов състав на престъпление, свързан с оправдаването, отричането или грубото омаловажаване на престъпление против мира и човечеството (§ 28 от законопроекта).
На четвърто място, предлага се създаването на нова уредба, с която се създават условия за присъединяването на Република България към Шенгенското пространство и премахването на граничния контрол. В чл. 4 от Регламент /ЕО/ № 562/2006 на Европейския парламент и на Съвета от 15 март 2006 г. за създаване на Кодекс на Общността за режима на движение на лица през границите е предвидено, че държавите членки въвеждат санкции в съответствие с вътрешното си право за незаконно преминаване на външните граници извън контролно-пропускателните пунктове и извън определеното работно време. Във връзка с това, в законопроекта са предвидени специални разпоредби, съответно в § 2 (относно определяне на понятието "вътрешни граници"), § 16 (относно преминаване на вътрешните граници при премахнат граничен контрол), както и в § 32 от Заключителните разпоредби (относно датата на влизане в сила на § 2 и § 16 - от датата, определена от Съвета на Европейския съюз за премахване на граничния контрол на съответните граници в рамките на Решението на Съвета относно пълното прилагане на разпоредбите на достиженията на правото от Шенген в Република България).
В законопроекта са предвидени и някои редакционни промени, отразени съответно в параграфи 5, 6, 12 и 13.
Последната група изменения и допълнения в Наказателния кодекс, които са с най-голям обем, са свързани с Директива 2009/123/ЕО на Европейския парламент и на Съвета от 21 октомври 2009 г. за изменение на Директива 2005/35/ЕО относно замърсяване от кораби и налагане на санкции при нарушения, която следва да бъде въведена до 16 ноември 2010 г., и Директива 2008/99/ЕО на Европейския парламент и на Съвета от 19 ноември 2008 г. относно защитата на околната среда чрез наказателно право, която следва да бъде въведена до 26 декември 2010 г.
В съответствие с чл. 8 и чл. 8а от Директива 2009/123/ЕО, се допълва чл. 352а от Наказателния кодекс (§ 20 от законопроекта) относно замърсяването на териториални или вътрешни морски води.
Член 3 от Директива 2008/99/ЕО изброява редица деяния, свързани със замърсяването и влошаването на околната среда, като задължава държавите членки да гарантират, че те съставляват престъпления според националното им наказателно законодателство. В съответствие с изискванията на директивата, в § 11, § 15, § 19 до 27 от законопроекта са предвидени нови състави на престъпления, както и изменения на съществуващи състави на престъпления.
Във връзка с изискването на актовете на Европейския съюз, които законопроектът въвежда, да се предвиди отговорност и за юридическите лица, когато съответното поведение е извършено от физическите лица, които са овластени да ги представляват и управляват, в § 31 от Заключителните разпоредби на законопроекта се предлага изменение на чл. 83а, ал. 1 от Закона за административните нарушения и наказания.
Следващата  група изменения и допълнения в Наказателния кодекс, която всъщност касае най-много дейността на Комисията по околната среда и водите и е с най-голям обем. Свързани са с изпълнението на Директива 2009/123/ЕО на Европейския парламент и на Съвета за изменение на Директива 2005/35/ЕО относно замърсяване от кораби и налагане на санкции при нарушения, която следва да бъде въведена до 16 ноември 2010 г., и Директива 2008/99/ЕО на Европейския парламент и на Съвета относно защитата на околната среда чрез наказателното право, която следва да бъде въведена до 26 декември 2010 г. Доколкото Директива 2005/35/ЕО относно замърсяване от кораби и налагане на санкции при нарушения вече е транспонирана, законопроектът урежда само допълненията, които се изискват от Директива 2009/123/ЕО на Европейския парламент и на Съвета. Във връзка с това се допълва чл. 352а от Наказателния кодекс.
В чл. 3 от Директива 2008/99/ЕО на Европейския парламент и на Съвета относно защитата на околната среда чрез наказателното право се съдържа каталог от деяния, които държавите членки следва да предвидят в националното си наказателно законодателство като престъпления. Това е направено чрез създаването на нови състави на престъпления (параграфи 10, 13 и 22) и чрез изменения на съществуващи състави на престъпления, като се разширява приложното им поле (параграфи 12, 16, 18, 19, 20, 21, 23 и 24 ).
Всички актове на Европейския съюз, които законопроектът въвежда, изискват предвиждане на отговорност и за юридическите лица, когато съответното поведение е извършено от физическите лица, които са овластени да ги представляват и управляват. Поради това с § 28 се предлага допълване на каталога от престъпления по чл. 83а, ал. 1 от Закона за административните нарушения и наказания със съставите, които се предлагат с този Закон за изменение и допълнение на Наказателния кодекс.
Основна цел на предлаганите изменения в Наказателния кодекс е завишаването на регламентираните в чл. 216а, 234б и 234в наказания за извършените деяния във връзка с установената през последните години висока степен на обществена опасност от тези престъпления.
Измененията в чл. 234б са свързани с изискването за лиценз за търговия с черни и цветни метали, което кореспондира с предвижданите промени в Закона за управление на отпадъците, регламентиращи изисквания към площадките, видово разпределяне на отпадъците, видеонаблюдение и писмени договори при търговията с металните отпадъци.
Съществената цел на предложените изменения в чл. 234б е пресичането на възможността за незаконна търговия с отпадъци от черни и цветни метали добити от крадени вещи, като в проектозакона за управление на отпадъците се определят рисковите номенклатури - обект на най-чести посегателства (кабели, елементи от съобщителната инфраструктура, елементи или части от тях на железопътната система, пътни знаци, мантинели, капаци от шахти, 
 Завишенията на санкциите в чл. 216а и чл. 324в от Наказателния кодекс  се засилва  наказателно-правната защита от такива престъпни посегателства, които се изразяват в неправомерно нарушаване на целостта на съоръжения или обекти от електропреносната или електроразпределителната мрежа, от газопреносната или топлопреносната система, от система за пренос на течни горива или на водоснабдителна или канализационна система, неправомерно присъединяване към посочените мрежи и системи, както и неправомерно въздействие върху уредите за търговско измерване на електрическата енергия, природен газ, течно гориво, топлинна енергия или вода или отведена отпадъчна вода.
В значителна степен се завишават сроковете на наказанията лишаване от свобода, както и размерът на кумулативно предвиденото наказание глоба. Разпоредбата на чл. 243б от Наказателния кодекс има за обект много по-широк кръг обществени отношения. Целта е да се пресече възможността чрез незаконна търговия с отпадъци от черни и цветни метали да се реализират откраднати вещи, които в новата, предложена от нас, ал. 3 на чл. 60 от Законопроекта за изменение и допълнение на Закона за управление на отпадъците, № 102-01-4 от 2011 г., минал на първо четене, се определят като рискови номенклатури, обект на най-чести посегателства, каквито всички знаем - електропроводни кабели от всякакъв вид и размер, елементи на електронната съобщителна инфраструктура и др., като пътни знаци, мантинели, метални капаци, части от улично осветление и водонапоителни системи.
Предвиденият в чл. 234б престъпен състав инкриминира търговията с черни или цветни метали без лиценз, който се изисква по норматива на акт или в негово нарушение. Това, колеги, е бланкетна норма и нейното приложно поле се разширява с всяко включване на допълнителни изисквания при издаването на лиценз или с промяна на параметрите на лиценза. В тази насока са предложените промени в Законопроекта за изменение и допълнение на Закона за управление на отпадъците, сред които условия за местонахождения на площадките за разделите им според вида отпадъци, за видеонаблюдение, за сключване на писмен договор при търговията с отпадъци от черни и цветни метали, които са генерирани в бита.

ПРАВОРАЗДАВАНЕ ПО ГРАЖДАНСКИ ДЕЛА
ГРАЖДАНСКИ ПРОЦЕСУАЛЕН КОДЕКС

С ДВ бр. 39 от 2011 година бяха приети редица изменения в действащия административен кодекс,като с §19 се предвиди индивидуалните административни актове по Закона за собствеността и ползуването на земеделските земи и правилника за прилагането  му и отказите за издаването им, с изключение на тези, издадени от министъра  на земеделието и храните, могат да се обжалват пред районния съд по местонахождение  на имота  по реда на Административнопроцесуалния кодекс.Постановените по този ред актове на ръйонния съд подлежат на касационно обжалване пред административния съд по реда на АПК, който разглежда жалбата в състав от трима съдии.
С алинея  втора образуваните дела  до влизане в сила на този закон пред административните съдилища  и ВАС се довършват по досегашния ред.
С тази промяна  отново се въведе изключение ,което предвижда  гражданските състави да разглеждат дела по реда на АПК, с който те не са работили  и отново се разтоварват административните съдилища ,които и без това не са особено натоварени.Тази промяна ще доведе до още по-голямо натоварване на районните съдилища с една материя в която те не са вещи  и като начало ще ги затрудни изключително.

През отчетната 2011 г. дейността на Районен съд Раднево бе затруднена от неумението за работа и недостатъчното познаване на гражданскопроцесуалната материя,описана в Глава VІ „ Съобщение и призовки „от ГПК от длъжностните лица, най- вече при Кметствата, отговарящи за връчването на съдебни книжа и призовки-неприлагането на разпоредбата  на  чл.47 от ГПК. Наблюдаваха се значителен брой дела по които съответното длъжностно лице, след като не е открило адресата на посочения адрес, вместо да залепи уведомление по чл. 47 ал.1 от ГПК връща в съда съдебните книжа и призовки, като единствено се задоволява да отбележи, че адресата не е намерен на посочения адрес.
Считам, че проблемите при прилагането на чл.40, ал.2 и чл.41, ал.2 от ГПК в случаите, когато на ответника веднъж е връчен препис от исковата молба, но не може да бъде призован за първото открито съдебно заседание останаха неразрешени и през 2011 г. 
В тези случаи съдът не може да счете призовката за връчена, тъй като в утвърдения от МП образец на съобщение за връчване на препис от искова молба и подаване на писмен отговор /Приложение № 7 към чл.2, т.7 от Наредба № 7 от 22.02.2008 г. за утвърждаване на образците на книжа, свързани с връчването по ГПК - липсва предупреждение за последиците по чл.40, ал.2 и чл.41, ал.2 от ГПК /.
Нормата на чл. 48 от ГПК и при сегашната й редакция, на практика е неприложима, тъй като от влизането в сила на новия ГПК до края на отчетния период в РС- Раднево не е извършено  нито едно  връчване чрез публикация в неофициалния раздел на ДВ, тъй като обичайно няма страни които да отговарят на изискванията на чл.48 ал. 1 от ГПК, а именно, да нямат адресна регистрация в пределите на страната. Всички тези проблеми наред с въведените от новия ГПК изисквания за размяна на книжа между страните доведоха до значително забавяне на срочността на разглеждане на гражданските дела.

ЗАКЛЮЧЕНИЕ

В заключение мога само да изразя благодарността си  по отношение на всички служители  и съдии за усилията, положени в работата, за търпимостта  по отношение на колегите, за помощта, която си оказваха едни на други, за пълното себеотрицание на работното място. Надявам се следващата  година да  дадем още повече от себе си  и да постигнем още по-добри резултати, най-вече относно качеството на съдебните  актове.

     
                  ПРЕДСЕДАТЕЛ:
                                                                (Христина Вълчанова)